Almuevennen, 1844-05-01
Da Amtsraadskomiteen har udhævet forskjellige Punkter, hvorom den især ønsker at erholde Oplysninger, anseer man det for hensigtsmæssigt, først at opholde sig ved disse. Der ønskes saaledes Oplysning om : 1) Hvormange Huse der findes i Districtet og hvormange af disse ere jordløse. Hertil svares, at i Rye og Sonnerup Sogne befindes 118 Huse med Jordtillæg af i Gjennemsnit, 2 1/2 Tdr. Land, og 40 Huse, med et større eller mindre Stykke Haveplads. 2) Om Husene i Almindelighed ere Selveierhuse eller høre til samlede Godser, eller enkelte større eller mindre Gaarde, og i saa Tilfælde, om de bruges ifølge Fæstebreve eller Leiecontracter. Hertil bemærkes, at Selveierhuse findes ikke i Districtet; men 11 Arvefæstehuse med Jord, og 5 Dito med Haugeplads, som henhøre under Communitetsgodset; men alle de øvrige Huse høre under Ryegaards og Trudsholms Gods med Undtagelse af 3 Huse paa Nyrup Mark Paa nogle faa Undtagelser nær bruges alle disse Huse ifølge Fæstebreve. 3) Under hvilke Vilkaar Husene i Almindelighed overdrages i Fæste eller Leie. Hertil bemærkes, at der af Huse med Jordtillæg i Almindelighed, svares i Jndfæstning fra 50 til 100 Rbd., og aarlig i Huuspenge circa 8 Rbd., hvilke kunne af tjenes med 52 Ugedage, hvorhos erindres at Eieren har forbeholdt sig Balget. J Jordpenge fra 3 til 8 Rbd.; desforuden præsteres der 1 Ladedag, 1 Klappedag og 1 gaaende Reise. 4) Hvormange Jndsiddere der i Reglen findes i Districtet, og hvilken aarlig Leie der i Almindelighed svares af en Jndsidderstue. Hertil svares at der findes i det Hele 44 Jndsiddere, og der gives i Almindelighed fra 4 til 7 Rbd. for en Jndsidderstue. 5) Den arbeidende Klasses, saavel Huusmænd som Jndsidderes pecuniaire Forfatning i Districtet. Hertil bemærkes: at Huusmandsklassens Kaar og Stilling er i Almindelighed god i Nye Sogn, mindre god derimod i Sonnerup Sogn, hvor der hersker hos over Halvdelen større eller mindre Fattigdom. Jndsiddernes Kaar ere i det Hele taget kun maadelige. 6) Hvilke Erhvervskilder der findes for den arbeidende Klasse i Sognedistrictet, eller Omegn, om disse kunne ansees for vedvarende eller periodiske og hvorledes de af de Paagjældende afbenyttes. Hertil bemærkes, at foruden almindeligt Markarbeide om Sommeren og Tærskning om Vinteren, hvorved den allerstørste Deel fortjener sit Underhold, gives der endnu af andre Erhvervskilder lidt Fiskeri, lidt Skovarbeide, og en Fabrik, som regelmæssigt afbenyttes af de Faae, som derved kunne finde Sysselsættelse. Derhos drive Flere et eller andet Haandværk, af de paa Landet almindeligt brugelige. 7) Forsaavidt den arbeidende Klasses Kaar i Districtet i Almindelighed maa ansees for ublide, om Aarsagen hertil i Regelen er at søge i Vilkaarene, hvorunder Husene besiddes, enten som Selveiendom eller ifølge Fæstebreve og Leiecontracter, og hvorunder Jndsidderen er istand til at forskaffe sig Huusly, eller hos selve de Paagjældende, eller i locale Forhold i Egnen. Hertil bemærkes at Aarsagen til den større eller mindre Fattigdom, som hersker hos Huusmændene, navnlig i Sønnerup Sogn, ikke i Regelen kan søges i de betingelser, hvorunder de besidde Husene, da Fæste som ovenanført er almindelig, og efter Forstanderskabets Mening i det Hele paa billige Vilkaar, naar undtages det som Æqvivalent for Huuspengene fastsatte Antal Dage, der i det mindste for Husene i Ordrup og Englerup og for de jordløse Huse i hele Districtet, synes at burde indskrænkes til et ringere, saasom disse savne det større Bidrag til deres Underhold som de andre Huse have i deres større Jordtillæg. Da Formanden ikke kunde være enig i den anførte Undtagelse, ifølge hvilken idetmindste Husene i Ordrup og Englerup Byer, samt de jordløse Huse i det hele District, ikke skulle besiddes paa billige Vilkaar, saa indstillede han at den hidhørende Passus ei burde optages i Betænkningen, idet han oplyste at Ordrup Huusmænd der hver havde over 2 Tdr. LandJord, svare aarlig af Jorden 2 Rbd. og af Huset 52 Ugedage, samt en Ladedag, Reise- og Klappejagtsdag. Englerups Huusmænd, der have hver 1 a 1 1/2 Tdr. Land-Jord, svare i Penge 3 Mk. og iøvrigt som Ordrup Huusmænd aarlig. Hverken Ordrup eller Englerup Huusmænd svare Skatter, da der hidtil ikke har hvilet Hartkorn paa Lodderne Forsaavidt der ikke gjøres Ugedage betales istedetfor i Almindelighed 8 Rbd. 4 Mk.;men af adskillige af de ældre Fæster mindre, og ikkun af enkelte Haandværkere mere.